
PROOEMIVM. 

ametfi  ampliffima,  &  uberta¬ 
te  rerum  non  minus,  atque 
varietate  maxime  foecun- 
da  deprehenditur  medici¬ 
na;  faepe  tamen  numero 
medici  iuvenes  ,  fi  mulae 
primos  eruditi  ipforum  la¬ 
boris  fruftus  in  hominum  pervenire  ma¬ 
nus  volunt ,  magnopere  vereri  incipiunt; 

A  3  ne 

ne  ipfum ,  quod  elucubrandum  fibi  propo¬ 
nunt,  argumentum  leve,  pervulgatum  at¬ 
que  in  aliorum  commentariis  protritum 
effe  videatur.  Atque  hanc  (eligendae  aptae 
adf  differendum  materiae  follicitiidinem 
non  excitat  modo,  verum  etiam  auget  in- 
fignis  ille  &  paene  infinitus  commentatio¬ 
num  medicarum  numerus ,  qui,  in  iol  em  ne 
eruditionis  quantaecunque  exemplum,  ab 
honores  fummos  medicos  ambientibus  in 
academiis  emittitur  quotannis.  Equidem 
minime  nego ,  multa  hic  deprehendi  vul- 
garia,  neque  pertractatu  fatis  digna,  plura 
aliunde  compilata  &  velut  recofta,  plurima . 
denique  parum  rei  medicae  opportuna  at¬ 
que  Fruftuofa,  ne  dicam  inutilia  prorfus 
atque  inficeta.  Neque  vero  ego  ab  eaderri 
hac  abfui  cura,  quum  in  praetenti  mecuni 
ipfe  meditarer  de  eiusmodi  argumento, 
quod  nec  ad  tra&andum  videretur  indi¬ 
gnum  trituque  pervulgatum  ,  nec  eflet 
omnino  in  ea  medicina  ,  quae  ipfo  exerce¬ 
tur  ufu,  frugis  expers.  Difpicienti  itaque 
mihi  de  iftiusmodi  medicinae  parte,  quae 
materiam  fufficeret  inlMtutd  meo  accom- 
modatiffimam ,  fignorum  medicorum  do- 

lirina »  quam  graeco  nomine  vulgo  Semio - 
logum  appellant  *  vifa  mihi  eft  reliquis 
fartibus  longe  magis  idonea:  quandoqui- 
deip  ,  ut  omnium  paene  Medicorum  que¬ 
rimoniis  conflat ,  haec  ipfa  inter  lingulas 
reliquas  difciplinas  medicas  minimis  tan¬ 
tum  elaborata  eft  curis,  velutque  ager  aefti- 
mandaeft,  non  quidem  indole  fua  infoe- 
cundus,  fed  a  prifcis  folum  poflefloribus 
optime  cultus ,  a  recentioribus  autem  fere 
negleclus  &  tantum  non  defertus.  Enim- 
vero  ut  femioticum  Diflertationi  meae  in- 
augurali  feligerem  argumentum ,  permovit 
quoque  me  altera  illa  utilitatis  ratio ,  quae 
in  exercitio  medico  a  Semiologia  genera- 
tim  irifigniterque  poteft  exfpeaari.  Mea 
autem  porro  intereft,  edoceri  adhuc  lepo¬ 
rem  ,  cur  fingulariter  de  iis  morborum  li¬ 
gnis,  quae  a  naribus  defumi  poliunt,  di- 
Iputatio  haec  mea  Iit  animadverfura.  No¬ 
veram,  a  fummo  paene  omnium,  qui  fue¬ 
runt  unquam ,  Medicorum  SemiologO, 
Hippocrate,  inter  praecipua  atque 
firma  medicae  praedi&ionis  fundamenta 
collocari  diligentiffimeque  commenda¬ 
ri  attentum  faciei  aegrotantium  intui¬ 
tum 

tum  tf);  noveram  porro,  alterum  illum  in¬ 
ter  noftrates  Hippocratem ,  fi  utriusque  ex- 
quifitiffimam  morborum  fignorumque  ad 
hos  pertinentium  notitiam  comparatione 
coniunxeris,  nimirum  Qeorgium  Ernefium 
stahlivm,  peculiari  fcriptione  academi- 
ca  b)  infignes  in  Semiotice  ufus,  ab  adfpe- 
fto  aegrotorum  vultu  exfpe61andos  ,  de- 
difie  evolutos ;  noveram  denique  clariffi- 
mum  Lipfienfium  Medicum ,  Samudem 
Theodorum  qvelmalzivm  ,  paucis  ab¬ 
hinc  annis  eandem  hanc  fingularem  Se- 
miologiae  particulam  meritis  profequu- 

tum 

a)  Conferantur  e.  g.  di&a  paflim  in  Praenotion .  &  Coa - 
cis  Praenotion .  atque  Aph  ori  finis.  Praecipue  autem 
huc  fpeftant  monita,  quae  in  Libr.  de  viftu  acutorum , 
Cap.  XLVLEdition.  v an  der  Linden  p  306.  Tom.  II. 
exftant,fequentia :  Sunt  a  df pe  cius  aegrotorum  multi: 
quare  animadvertendum  eft  Medico ,  ut  ne  aliqua  ma- 
mfefla  caufia  ipjum  lateat ,  neque  ex  his ,  quae  ratio¬ 
cinatione  cognofcuntur ,  neque  ex  bis ,  quae  ad  nu¬ 
merum  parem  aut  imparem  (dies  criticos)  appareris 
oportet . 

F)  Nimirum  in  Differt,  de  Facie  morborum  indice,  quae 
prodiit  Halae  1705.  quacum  conferri  quoque  mere¬ 
tur  Chriftiani  l  a  ngii  ; Facies  Hippocratica  levi, peni}. 

{  )  cillo  adumbrata .  Lip£i65i. 

tum  effe  laudibus  c).  Atqui  exinde  de  fa¬ 
cie  ,  capiendis  morborum  fignis  generatim 
apta ,  certus  fa£tus,  non  infruftuofam  quo¬ 
que  exiltimavi  eiusmodi  futuram  effe  ope¬ 
ram,  qua  in  fingulas  eiusdem  partes  feor- 
fim  Ipeftatas,  ut  in  ligna,  inquireretur.  •  At 
vero  vix  duo  nunc  praeterlapfi  funt  anni, 
quum  in  ipfa  hac  illultri  Fridericiana  duae 
iam  huius  generis  prodierunt  Differtatio- 
nes,  altera  de  oculo ,  altera  vero  de  ore,  ut 
Jigno,  confcripta:  medium  ergo  occupabo, 
quod  exponendum  reftat ,  nafumopxo, ,  tan- 
quam  morborum  indicem ,  primus ,  nili  me 
omnia  fallunt ,  peculiari  filiam  commenta¬ 
tione.  Quae  ut  in  duas  diftribueretur  fe- 
Stiones,  &  natura  dicendorum  voluit,  &  or¬ 
do  ;  quarum  prior  generalia  morborum  li¬ 
gna,  a  naribus  petenda,  tv&det,poJlerior  de 
iis  fignis,  quae  fpeciatim  ad  lingularia  mor¬ 
borum  genera  pertinent ,  commentabitur. 
Adfint  conatibus  his  meis ,  divini  numinis 
aufpicio  lufceptis,  aequi  benevolique  le£to- 
res! 

B  Capvt 

c)  In  Profopofcopia  medica ,  quam  Clariff,  Vir  Differ- 
ratione  complexus  elt  &  in  lucem  prodire  iufllt 
Lipfiae,  1748. 

Capvt  I. 


DE 


GENERALIBVS  MORBORVM  SIGNIS, 

QVAE  A  NARIBYS  DESYMI  POSSVNT. 

■$.  I. 


'minofas  narium  in  morbis  conditio¬ 
nes,  ad  commodiorem  fanitatis 
morborumque  notitiam  pertinen¬ 
tes,  praefenti  Difiertatione  expoli¬ 
turus,  parum  mei  interefle  inftituti 
•ratus  fum,  longo  antea  definitionum  ratiociniorum¬ 
que  ordine  demonftrare ,  quid  in  fcholis  medicis 
appelletur ,  quotuplexque  fit Jignum ,  partimvero, 
quo  iure,  quove  merito  iplam  illam  haud  ignobi¬ 
lem  faciei  partem,  nctfum ,  inter  praecipua  quaedam 
eruendorum  fignorum  medicorum  referam  adiu- 
menta.  Tiro  enim  fit,  oportet,  &  ne  primis  qui¬ 
dem  doftrinae  femioiogicae  elementis  imbutus, qui 
nefciat,  in  quolibet  corporis  humani  flatu  depre¬ 
hendi  quasdam  mutationes,  fenfibus  obfervabiles, 
ex  quibus  idem  flatus,  five  praefens  fuerit,  five  prae¬ 
teritus  futurusve,  colligi  potefl.  Atqui  vero  hu¬ 
jusmodi  mutationes,  fenfibus  deprehenfae,  &  qua- 
lemcunque  corporis  humani  flatum  fignificantes, 
uno  nomine  Jigna  dicuntur.  Quorum  fingulorum 
'ea  eft  indoles,  ut,  quum  ipfa  de  corporis  noftri 
.qualitercunque  conftituti  conditione  cum  praefenti, 
tum  praeterita,  tum  denique  futura  teftentur ,  fua 

quo* 

quoque  fponte  triplici .  fe  comprehendi  genere  pa¬ 
tiantur:  alio,  quod  praefentis  flatus  eft  indicium  & 
exinde  graecum  barbarumve  iwpofaS  feu  demon- 
Jtretiivi  nomen  eft  natium;  alio,  quod  de  praeterito 
corporis  habitu  exhibet  teftimonium  &  e§dem ,  ut 
prius  illud,  ratione  dvxuv^ixov  feu  rememorativum 
diftum  eft;  alio  denique,  quod  futuras  inhumano 
corpore  mutationes  ominatur,  graeco  plerumque 
vocabulo  Tc^yjostxov  appellatum. 

:  §',  §•  II. 

Verum  enim  vero  quum  cuiuslibet  generis 
figna  ab  earum  mutationum  ,  quae  in  corporis  hu¬ 
mani  partibus  contingunt ,  obfervatione  depende¬ 
ant  (§.  I.);  ipfa  vero  omnium  harum  mutationum 
ratio,  ut  firmiffimae  Phyfiologorum  probationes  lu¬ 
culenter  oftendunt  d),  in  determinato  illo  atque  ar¬ 
tio  lingularum  partium  confenfu&  coniuntlione  fit 
fita:  fequitur  exinde,  ut,  quicquid  erit  fignorum, 
quae  a  vario  narium  habitu  exfpetlari  poterunt,  in- 
primis  ad  nafi  cum  vicinis  non  folum,  fed  remotio¬ 
ribus  quoque  partibus  nexum  confenfionemque  fit 
referendum.  Quemadmodum  igitur  uniuscuius¬ 
que  Semiologi  plurimum  intereft,  corporis  tam  fe¬ 
ni,  quam  aegroti  perfetle  calluifle  fcientiam,  hoc 
eft,  fingulas  accurate  no  (Te  rationes,  quibus  omni¬ 
um,  quae  humanum  componunt  corpus,  partium 
vires  >  a  qualicunque  earundem  ftruflura  depen- 

B  2  den- 

d)  Qua  de  re  per  ratiocinia,  ut  folet,  difputantem  'videfis 
Clar.  Io.  Freder.  schreiber  vm,  in  Element.  mtdic.  phj/tc, 
matbem,  Tom.  I,  §.  322-354. 

dentes,  confendunt  inter  fe  diflentiuntve:  ita  &  nos 
decet,  ut  infra  difpucandis  plus  adferatur  luminis, 
pauca  quaedam  de  nafi  cum  reliquis  partibus  con¬ 
nexione  ex  Anatomicorum  repetere  inftitutionibus, 
anteaquam  ipfa,  quae  nares  offerunt,  morborum  fi- 
gna  explicemus  e). 

§.  III. 

Neque  vero,  dum,  quibus  rationibus  reliqua¬ 
rum  partium  coniunftione  teneatur  nafus ,  expo¬ 
nendum  fufcipimus  (§.  II.)  ,  univerfam  illam  atque 
fubtilem  eiusdem  fabricam  accurate  pleneque  ex¬ 
pediemus,  ne  conftitutae  nobis  brevitati  ipfi  officia¬ 
mus:  fed  ea  (altem ,  quae  adiun&iora  fiint  atque 
propiora  caufis  lignorum ,  paucis  attingemus. 
Quam  obrem  quum  phyfiologicis  edoceamur  prae¬ 
ceptis,  primarios  omnium  motuum  mutationum¬ 
que,  in  corpore  humano  contingentium,  fontes  ori¬ 
ginesque  putandos  efie  ipfos  canales  (anguiferos 
nervosque,  una  cum  vitali  vividoque  ,  quem  uter¬ 
que  vehit,  liquore  ;  ab  his  vero  motibus  corporis 
mutationibusque  quum  qualiacunque  dependeant 
(igna  medica  (§.  I.  II.) :  haud  obfcure  inde  patere  ar¬ 
bitramur,  ad  explicatiorem  fignorum  medicorum 
a  nafo  defumenaorum  intelligentiam  nihil  aeque 
magis  pertinere,  quam  ipfam  exa&iorem  nefuo- 

rum 


e)  Minime  autem  nobis  animus  eft,  omnia  hic  excutere  fi- 
gna,  quae  a  vario  nafi  habitu  in  fanis  Phyfiognomi  deri¬ 
vant,  &  partim  reliquis  corporis  membris,  partim  ipfi 
animo  eiusque  variis  adfe&ibus,  lepida  faepe  ratione  con¬ 
ferunt. 

r.um  vafculorumque  fanguiferorum  in  narium  fa¬ 
brica  diftributorum  evolutionem.  Ad  quod  acce¬ 
dit,  haud  quaquam  ullum  aliud  in  corpore  huma¬ 
no  confortii  confenfusque,  quo  omnes  inter  fe  con- 
lpirant  partes,  deprehendi  vinculum,  quam  quod 
vafa  nervique  nefiunt.  Unde  etiam  vel  hoc  nomi¬ 
ne  vafculorum  &  nervorum ,  ut  dicuntur,  nafalmm 
confideratio ,  quum  coniunftionis,  quae  naib  cum 
aliis  partibus  intercedit,  rationes  oftendat,  haud  vi¬ 
deri  poterit  capiendis  explicandisque  narium  lignis 
inopportuna  f). 

§.  iv. 

Scilicet  haud  exiguam  arteriolarum  venarum¬ 
que  5  aduniverfam  narium  ftruQuram  abeuntium 
copiam  >  a  veteribus  Anatomicis  raro  mi- 
nusque  plane  commemoratam ,  ne  dicam  omnino 
praetervifam  ,  recentiorum  induftria  magis  dete¬ 
gam  evolutamque  habemus  g).  Impraefentiarum 

autem 

f)  Auftores  tamen  fumus  tironibus  aliisque  rei  anatomicae 
minus  gnaris ,  ut  totam,  quam  varia  efl  atque  mirifica,  na¬ 
rium  flru&uram  aliunde  repetant  expolitam,  quo  ipfis  de 
lignorum  infra  commemorandorum  rationibus  fatis  con¬ 
flare  pofiir.  Quem  in  finem  ,  praeter  notiffimos  accura¬ 
tiores  libros  anatomicos ,  fpeciatim  ipfis  commendamus 
Frider.  boernekx  Commfiktat.de  adorandaDei  maieftatc 
in  mirabili  narium  jlruclura ,  Brunfwig.  1747.  &,fi  haberi 
potefl,  Hugon.van  ^poll,  Dijfert.de  partibus,  quae  in 
homine  olf allui  injerviunt ,  Lugd.Bat.  1743*' 

g)  Huc  e.  g.  pertinet  Celeb. Iujhi Godofr.  gun7,ii  Commenta - 
tio  de  arteria  maxillari  interna ,  iis  conferenda,  quae  iam 

B  3  ante 

autem  non  ea  folum  expediemus  vafcula,  quae  ad 
exteriorem  illam  atque  prominentem  nali  partem 
pertingunt,  fed  dicemus  quoque  de  iis,  quae  inte¬ 
riorem  narium  fabricam,  praeiertim pulpofam  illam 
atque  mollmi  membranam  ,  alias  schneideri  pi¬ 
tuitariam  vulgo  appellatam,  numero  fis  ramulis  per¬ 
reptant.  His  enim  potiffimum  magna  fignorum,  a 
nafo  in  morbis  indicatorum,  infra  debebitur  decla¬ 
ratio.  Atque  quod  primum  ad  arterias  attinet  in 
narium  interiora  digredientes,  merito  communis 
ipfarum  ftirps  atque  mater  arteria  carotis  erit  aefti-. 
manda.  Inde  enim  produfti  innumerabiles  furcu- 
li,  a  paullo  evidentioribus  ramis  ,  arteriis  nimirum 
maxillari  interna,  nafalibus  tribus,  fuprema  nempe, 

&  lateralibus  (terte  Illuftri  hallero  h ),  palatina, 
ophthalmica,  &,  in  finubus  fpeciadm  a  tunica  pitui¬ 
taria  invertitis ,  infraorbitali  undique  per  nares  di- 
fperguntur.  Datae  porro  his  arteriolis  venae  fo* 
ciae,  fed  plerumque  iis  paullo  obfcuriores ,  a  ma-  , 
gno  illo  plexu,  quem  mulculus  pterygoideus  ex¬ 
ternus  in  fe  complectitur ,  colliguntur,  cum  ipfius 
durae  matris  finubus  communicant,  tandemque  ex¬ 
terno  iugularis  venae  internae  ramo  coniunftim  ex-  , 
cipiuntur. 

§•  v. 

Neque  minor  nervorum ,  qui  nares  fubeunt 
(§.  III.) )  deprehenditur  numerus.  Quorum  prae¬ 
cipuus, 

ante  ipfum  ab  Uluflri  Alb.  de  haller  difputata  funt  ad 
eandem  rem  in  Not.  ad  Praelelt .  Boerhaavian.  Tom .  IV. 

§.  CCCCXCIV.  nor.  c). 

h)  In  primis  lineis  Pbyjiolog.  §.  CCCCLIX.  p.  240.  Ed.  primae 

cipuus,  cui  potiffimum  excitandi  perficiendique  ol- 
faftus  negotium  videtur  demandatum  &  exinde  ol- 
faBorii  nervi  nomen  fingulariter  inditum  eft,  ab  in¬ 
tervallo  anteriorum  cerebri  loborum  fibra  laterali, 
recta  vero  a  medulla  lobi  anterioris  primo  progre¬ 
ditur;  hinc  vero,  in  molliffimos  &,  paene  dixerim, 
infinitos  divifus  furculos,  media  parte  pituitariam 
adit  membranam :  unde  porro  intricatis  flexubus 
per  cribrofi  offis  foramina  in  ipfum  narium  leptum 
pergit,  &  ultra  legentem  ipfius  veftigia  Anatomi¬ 
cum  eludit.  Praeter  hunc  vero  difficillimum  illud 
inveftigatu  nervorum  par,  quod  quintum  vocant  i), 
infignes  quoque  ramos  in  internam  narium  fabri¬ 
cam  emittit.  Potiores  huius  generis  rami  nervei  a 
fecundo  huius  nervi  ramo  delcendunt,  qui  denuo 
quatuor  furculis  diftinctus  varias  nervis  nafalibus 
dat  origines.  Primus  horum  furculorum  nerveo- 
rum,  quem  ramum  Vidianum  appellant,  per  cana¬ 
lem  cognominem  progreffius,  quatuor  aut  quinque 
ex  fe  denuo  emittit  ramulos,  qui  partim  per  fora¬ 
men  fphaenopalatinum  fuperiorem  atque  pofterio- 
rem  narium  cavitatem  adeunt,  partim  ipfum  feptum 
novis  pertundunt  ramulis,  partim  infra  tunicam  pi¬ 
tuitariam  in  offis  cribrofi  cellulas  ferpunt,  tandem- 
que  varie  divifi  in  anteriori  narium  definunt  cavi¬ 
tate. 

»)  Enodatior  autem  huius  nervi  ftruckira  nunc  quidem  efle 
coepit,  ex  quo  Clariff./o.  Frider.  mekelti  exinde  prodiit 
Dijfcrtatio  de  nervo  quinti  paris,  Gotting.  1748-  utpote 
quae  eiusdem  anaftomofes  cum  nervis  ophthalmicis,  tem¬ 
poralibus,  intercoftali,  duro,  &c.  accurate  defcriptas  ele- 
gantiffimeque  d  epici  as  exhibet. 

tate.  Alter  fecundi  rami,  a  quinto  nervorum  pari 
emiffi,  ramus,  palatinus  di£tus ,  e  trium  ramorum, 
in  quos  denuo  difcedit,  maximo  aliquos  etiam  ner¬ 
vulos  inferiori  offium  cribroforum  parti,  ipfique  fe- 
pto  impertit.  A  tertio  vero  ramo  nullas  nervo¬ 
rum  propagines  accipiunt  nares:  contra  ea  autem- 
a  quarto  ,  quem  infraorbitalem  Anatomici  vocant, 
partim  membranae  pituitariae  ,  maxillarem  linum 
inveftienti,  partim  ipfi  externae  mufculofae  narium 
compagi  nervi  inferuntur.  Tandem  quoque  pri¬ 
mus  quinti  paris  ramus,  ophthalmici  Wiilijiani  no¬ 
mine  notus,  peculiari  ramulo  per  foramen  orbitale 
anterius  offis  cribrofi  nares  adit,  &  cum  membra¬ 
nam  Schneiderianam,  tum  feptum  nervulis  inftruit. 

§.  VI. 

Enimvero  ha&enus  difputata  (§,IV.V.)  illud 
fibi  volunt,  ut  ne  mirum  videretur  leftoribus,  fi  di¬ 
dicerint,  nafum  graves  omnino  atque  funeftos  in 
morbis  ominari  pofle  eventus,  &  abfeonditi  atque 
intricati  mali  faepenumero  haud  vanum  effie  teftem 
indicemque.  Quodfi  enim  perpenderint  fecum, 
quanto  ex  canale  arteriofo  proxime  oriatur  carotis 
arteria,  omnium  vafculorum  languinem  ad  cor  ad¬ 
vehentium  fons  atque  origo  (§.1V.);  quam  infignis 
porro,  immo  princeps  venae  fubclaviae,  ipfius  ex 
cava  vena  propaginis ,  ramus  fit  iugularis  interna, 
commune  nimirum  omnium  venoforum  canalium 
a  naribus  reflexorum  receptaculum  (§.cit.);  quanta 
denique  quinto  inprimis  nervorum  pari,  a  quo  plu- 
res  ad  nafum  abire  nervos  vidimus  (§.V.),  cum  pri¬ 
mariis 

mariis  reliquis  corporis  humani  nervis,  temporali* 
bus,  ophthalmicis,  duro,  intercoflali,  &c.  k )  interce¬ 
dat  coniun&io  confenfusque :  haec,  inquam,  fi  per¬ 
penderint  leftores,  minime  dubito,  ipfis  quoque  Un¬ 
gulorum,  quos  expofiturus  fum,  lignorum  rationes 
facile  perlpeftas  fore  atque  explanatas. 

§.  VII. 

Obfervandis  igitur  nafi  in  aegro  corporis  fta- 
tu  indiciis  intentum  Medicum  oportet,  primo  ex- 
quifite  nolle,  qualis  generatim  in  limitate  narium  fit 
'habitus  atque  conditio,  &  quae  ipfis  accidant  muta¬ 
tiones,  ficum  internis  reliquarum  partium  viribus 
ad  fanitatem  confpiraverint :  deinde  vero  ftudiofe 
explorare,  quo  difcrimine  praecipue  atque  Ipecia- 
tim  cuiusvis  lingularis  hominis,  ceteroquin  fani,  na¬ 
res,  unde  omina  in  morbis  captaturus  eft  Medicus, 
a  confueto  aliarum  narium  habitu  recedant;  ne  fal- 
fo  exiftimet,  mutationes  nafi  dehinc  oblervatas, quae 
in  eiusmodi  homine  cum  reliquarum  partium  mu¬ 
tationibus  omnino  ad  fanitatem  collineant ,  neuti- 
quam  fanitati  efle  convenientes.  Ad  haec  denique 
quum  lingulae,  quae  in  morbis  obfervatione  cogno- 
lcuntur,  mutationes  aliquem  virium  corporis  hu¬ 
mani  eiusque  partium,  unde  produ&ae  funt,  con,- 
fenfum  confpirationemque  fupponant,  (ut  aPatho- 
logis  plenius  demonftratur,)  cui  tantummodo  is  de¬ 
terminatus  deeft  gradus,  quo  iplae  illae  vires  ad  la- 
nitatem  diriguntur:  hinc  quoque  necelfaria  conle- 
cutione  confici  videmus,  ut  unusquisque  Medicus, 

C  de 


A)  Confer,  not.  k) 

de  cognofcendis  narium  (ignis  follici tus,  probe  antea 
dilpiciat,  quali  incongruo  minusque  lalutari  confen- 
fu  fingularum  in  univerfo  corpore  humano  par¬ 
tium  vires  in  quolibet  morbo  inter  fe  confpirent. 
Atque  ut  paucis  dicam  ,  Semiologum,  e  narium  va¬ 
ria  conditione  vaticinaturum,  nec  Phyliologia,  nec 
Pathologia  decet  efle  deftitutum;  quoniam  omnes, 
quae  in  his  exponuntur  doQxinis,  mutationes  ip(i 
funt  fontes  fignorum  (§.  I.  II.).  - 

§.  VIII. 

Duplici  itaque  ratione  mutationes  nafo  contin¬ 
gentes  poterunt  conliderari.  Namque  aut  genera - 
tim  exinde  certus  quidam  corporis  ftatus  &  immi¬ 
nentes  aliae  mutationes  colliguntur ,  line  refpcfhi 
privatae  atque  lingularis  corporis  cuiusdam  confti* 
tutionis,  vel  peculiarium  quorundam  morborum; 
aut  fpeciatim  ad  ambo  haec  momenta  limul  attendi¬ 
tur  (§.  VII.).  Oritur  hinc,  huius  rationis  intuitu, 
duplex  lignorum  medicorum  genus ,  nimirum  gene¬ 
ralia  alterum,  alterum  vero  fpecialia  compieftens  fi- 
gna.  Nos  etiam,  dum  narium  indicia.ligillatim  ex¬ 
ponere  paramus,  hoc  priori  Capite  de  generalibus 
breviter  difpiciemus ,  partim  accurate  conlignatis 
celebriorum  fideque  digniffimorum  Medicorum 
oblervationibus ,  partim  diiigentiffime  lubduQris  ab 
anatomica  narium  fabrica  atque  nexu  (§.  IV.  V.) 
rationibus  dicenda  luperftrufturi. 

§.  IX. 

Univerfum  narium  ambitum  nobis  generatim 
ihtuentibus  expeditior  lignorum  erit  animadveriio, 

fi 

fi  naturalem  nafi  conditionem  ad  certa  quaedam  at¬ 
que  lingularia  reduxerimus  momenta,  atque  ab  his 
demum,  fi  fecus  fuerint  deprehenfa,  opportunas  ce¬ 
perimus  iudicationes.  Scilicet  facillima  haec  erit 
divifio,  fi,  quod  ipfa  natura  efle  voluit,  difcrimen  in 
confiderando  fequamur  nafo,  &,  quaecunque  aut  in 
externa,  aut  in  interna  narium  parte  mutata  atque 
a  naturali  ordine  indoleque  regrelfa  obfervando  de¬ 
prehendimus,  feorfim  univerlae  reliquae  corporis 
conftitutioni  conferamus.  At  vero  externae  parti , 
quae  alias  quoque  ftricle  angulteque  fumta  fignifi- 
catione  najiis  appellatur,  quinque  praecipuae  acci¬ 
dere  folent  commutationes,  capiendis  exinde  lignis 
idoneae.  Namque  aut  primo  ad  liberam  mufculo- 
rum  nafi  aftionem  turbatam  mutatamque ,  &  hinc 
dependentem  voluntarium  mobilis  narium  partis 
motum  impeditum  (pectat  Medicus ;  aut  porro  tota 
nafi  fabricatio  videtur  perverfa  atque  immutata; 
aut  tertio  in  ipfo  externae  nafi  fuperficiei  colore, 
quo  cum  plerumque  &  eiusdem  diverlus  calor  con- 
iungitur,  mutatio  contingit;  aut  quarto  infolitus 
quidam  atque  minus  naturalis  in  nafi  compage  fua 
lponte  oritur  fenfus,  pruriens  potilfimum,  led  faepe 
quoque  numero  fubacrem  &  obfcurum  movens 
dolorem;  aut  denique  quinto  ipfis  cuiuscunque  ge¬ 
neris  tumoribus  exulcerationibusque  naius  oblide¬ 
tur.  Quae  vero  ab  interna  narium  parte  Medico 
offeruntur  ligna,  univerfim  ad  fignificandores  mu¬ 
tationes  in  ipfo  narium  munere,  cuius  gratia  iplae 
fabricatae  funt ,  faftas  referri  commode  poliunt. 
Noverint,  oportet,  leftorese  Phyliologorum  prae- 

C  2  ceptis. 

ceptis,  hoc  a  natura  naribus  e(Te  datum  officii,  ut 
primo  per  fpiracula  fua  fpiritum  tum  libere  nullis¬ 
que  retardatum  difficultatibus,  tum  pure  nec  foe- 
toribus  infectum  ultro  citroque  meare  patiantur; 
dein  ut  olfaciant;  tertio  ut  ab  advefto  per  canales 
arteriofos  (§.  IV.)  fanguine  peculiarem  fecernant 
pituitam,  eiusdemque  moleifia  caput  commodilfi- 
me  liberent;  quarto  denique, ut  ipfas  lacrymas,  per 
lingularem  canalem  ,  cui  vulgo  du£tus  najalis  no¬ 
men  impertiunt,  adfluentes  fufcipiant  l),  cumque 
proprio  muco  porro  emittant.  Atqui  fi  haec  lin¬ 
gula  muneris  narium  momenta  fecus  fuerint ,  me¬ 
rito  inter  figna  internarum  narium  medica  refe¬ 
runtor.  Nos  ergo  de  fingulis  utriusque  partis  fe* 
orfim  difpiciemus. 

§.  X. 

Atque  primo  quidem  quod  ad  motus  volun¬ 
tarii  vitia,  in  externa  mobilique'  narium  parte  inter¬ 
dum  obfervabilia  (§.IX.),  attinet,  quae  ex  genera¬ 
lium  funt  claile  (§.  VIII.),  lequentia  inprimis  prae 
reliquis  hoc  loco  memoratu  funt  digna.  Graviffi- 
mum  vitiofarum  huiusmodi  mutationum  genus  eft 
diftorjio  perverfioque  nafi.  Namque,  ut  primum 
diagnofeos  habeamus  rationem,  fingulariter  exin¬ 
de  ipfa  violenta  mufculorum  nafalium  contra&io, 
quam  alias  notiori  nomine  convulfionem  fpasmum- 

que 

IJ  Peculiare  hoc  narium  officium  primus,  quantum  novi, 
explicate  propofuit  Daniel.  tauvry  in  Nottvelle  anatomie 
raifonee,p.  368-  Edit.Ulmenf.  1694.  unde  dein  recentiores 
Phyfiologi  eiusdem  muneris  mentionem  repetierunt. 

que  vocant,  adeoque  liquidi  etiam  nervofi  vehe¬ 
mens  &  alterna  in  eosdem  mufculos  impulfio  evi¬ 
denter  manifeftatur.  Quae  quum,  docentibus  Pa- 
thologis  m),  a  multis  iisque  omnino  diverfis  exci¬ 
tari  poffit  cauliis,  fupra  expolitos  narium  nervulos 
(§.y.)  vel  cominus,  vel,  totius  inter  fe  arOdllime  co¬ 
haerentis  fyftematis  nervofi  ope,  eminus  quomodo- 
cunque  vellicantibus  irritantibusque ,  e.  g.  impe- 
tuofo  fanguinis  ad  caput  affluxu,  vaforum  nervo¬ 
rumque  comprellu,  nimia  canalium  fanguiferorum 
inanitate,  vulnere,  &  id  genus  aliis :  facili  negotio 
intelleftum  iri  arbitramur,  lingulas  quoque  has 
convullionum  caullas  a  diftorto  perverloque  nafo, 
tanquam  ligno,  quod  diximus,  rememorati  vo(§.I.), 
polle  indicari.  Prognofeos  denique  refpechi  gene- 
ratim  haud  laetabilia  a  nafi  diltorfione  feruntur 
omina;  utefl:  quodvis  convullionum  genus  parum 
felicis  praefagii,  nili  quidem  fpecialior  morborum 
indoles  aut  aliae  caullae  (§.  VII.)  mitiores  eventus 
polliceantur.  De  quo  poftea  plura,  quae  huc  perti¬ 
nent,  differendi  erit  locus. 

§.  XI. 

Verum  enim  vero  mufcuii  nalales  interdum  in 
aliud  quoddam  &  priori  ifti  fpasmodico  (§.  X.)  fere 
e  contraria  parte  oppolitum  motus  voluntarii  viti¬ 
um  (§.  IX.) ,  paralyticum  Icilicet  adfettum ,  devol¬ 
vuntur:  unde  nonnihil  etiam  fpeftat  ad  lignorum 
obfervationem.  Duplex  autem  praefertim  phae- 

C  3  nome- 

m)  Videatur,  fi  lubet,  Illuftris  Ger.van  swieten  Comment. 
in  eoekhaaye  Aplor.  §.  230.  lq.  &  $.  710.  {<}<]■ 

nomenorum  genus  inde  ortum  a  Medicis  clinicis 
obfervatum  eft,  quod  utrumque  etiam  praecipuam. 
Semiologi  animadverfionem  meretur.  Accidit 
enim,  ut  aut  aliquos  ,  inprimis  lenes,  diftorti  nali 
orisque  notis  lignatos  conlpiciamus,  aut  interdum 
in  quibusdam  morbis  narium  pinnas  ita  robore  fuo 
naturali  deie&as  videamus,  ut  fub  refpiratione  a 
ventilato  per  nares  aere  folum  varia  atque  inaequa¬ 
bili  ratione  mox  comprimi  atque  contrahi ,  mox 
vero  denuo  dilatari  fe  patiantur.  Quorum  phaeno¬ 
menorum  prius  illud,  diagnofin  concepturo  Medi¬ 
co  dilucide  demonftrat,  alios  quidem  nali  mufculos 
influxu  liquoris  nervofi  aut  arteriofi  efle  interclu- 
los,  hoc  eft,  efle  paralyticos;  alios  vero  in  hunc  in¬ 
firmitatis  confenfum  non  coaffcos,  quin  potius  ma¬ 
iores  liberioresque  agendi  vires  efle  naflios.  Po- 
fteriori  autem  hoc  obfervato  facile  nervorum  refo- 
Iutio  dignofcitur  magis  univerfim  mufculos  nafales 
aggrefla :  conftititque  frequentioribus  accurate  at¬ 
tentorum  Semiologorum  obfervationibus  n),  fatis  le¬ 
vem  atque  incertam  futuri  laeti  eventus  fpem  in 
morbis  gravioribus  exinde  efle  concipiendam. 
Quodfi  demum  remotiores  huiusmodi  paralytica¬ 
rum  affeQiionum  origines  varias,  verbi  caufla,  a 

Sraegrefla  apoplexia  ,  epilepfia  ,  convulfione  ,  in. 
ammatione,  vulnere ,  ulcere  o),  &c.  fecundum  Pa. 

tholo. 

n)  Exempli  gratia  evolvenda  commendamus  Clariff.  Ccorg. 
dethardingii  Fundamenta  Semiologiae  medicae ,  Apho- 
rifm.  238  -  pag. 106.  Edit.  Hafnienf.  1740. 

0)  Subit  hoc  loco  animum  noftrum  memoria  fingularis  cu¬ 
iusdam 

thologorum  praecepta,  ut  decet,  repetierimus,  ha¬ 
bebimus  profero  ,  cur  his  paullo  ante  expofitis 
phaenomenis  haud  ultimum  quoque  locum  inter 
anamneftica  figna  concedamus. 

§.  XII. 

Alterum  generalius  momentum,  ad  quod  in 
externa  narium  parte  attendere  Medici  intereft,  ipfa 
conftitui t  magna y  quae  interdum  contingit,  immu¬ 
tatio  in  univerla  paene  fabrica  zz#/?  deprehendenda 
(§.  IX.).  Explicatius  autem  dicendum  eft ,  quale 
demum  mutati  nafi  genus  hoc  loco  velimus  fignifi- 
catum.  Fingite  vobis,  fi  placet,  leftores,  nafum 
fumnie  extenuatum,  comprefilim,  in  apice  maxime 
acuminatum,  ut,  quod  in  proverbio  eft,  per  acum 
transmitti  poffit ,  antica  parte  parum  ad  fuperiora 
reflexum  &  inverfum,  &  confiderate  demum,  quan¬ 
tum  idem  a  priftina  perdiderit  forma.  Sed  duca¬ 
mus  porro  lineas  &  adfe&am  tam  fingularis  faciei 
imaginem  perficiamus.  Sint  ad  haec  oculi  cavi, 
tempora  collapfa,  aures  frigidae,  contrariae,  imis¬ 
que  fuis  lobis  inverfae,  cutis  circa  frontem  rigida, 

contra- 

iusdam  exempli,  quod  ipfi  animadvertimus,  ad  illuftran- 
da  fupra  di&a  perquam  idonei.  Puer  novennis,  cacochy- 
micus,  &  praecipue  diu  atrophia  vexatus,  dextra  nafi  par¬ 
te  perfemeftre  fiflulam,  quam  Chirurgi  dicunt,  lacryma- 
lem  fuftinucrat,  large  fatis  ichora  deftillantem,  &ecce! 
nefcio  quo  cafu  fubiro  omnis  hic  fupprimitur  fluxus  vix- 
que  altero  die  praeterlapfo  flatim  retorfio  fuccedit  nafi  ad 
finiflrum  latus,  apice  prorfus  obliquum  refpiciente,  quae 
ctiamnunc  immedicabilis  perdurat.  Cuius  afleflus  ratio¬ 
nes  facile  ex  fupra  difputatis  patebunt. 

contra&a  atque  arida,  &  color  denique  totius  faciei 
fubpallidus,  aut  niger  atque  lividus,  aut  etiam  plum¬ 
beus.  Atqui  habebimus  terribilem  illam  atque 
ominofam  faciem  Hippocraticam  p) :  cui  fi  adhuc  ab- 
fentiam  vividi  in  oculis  fulgoris  &  infignem  a  fu- 
dore  frigido  madorem  adiunxeris,  nefcimus  fane, 
noftro  qiiidem  iudicio ,  unde  certiora  imminentis 
mortis  praefagia  definiantur.  Mitiores  autem,  im- 
mo  plerumque  falutares  eventus  Medicum  augu¬ 
rari  oportet,  fi  ipfa  illa  miferabilis  facies  nondum 
oculorum  vivacitate  &  fubtepido  madore  fuerit  de- 
ftituta.  Quanquam  enim  utraque  haec  facies  fum- 
mae  in  univerfo  corpore  debilitatis  teftis  eft  atque 
index:  ratione  tamen  anamneftici  argumenti  inter 
fe  omnino  non  convenire  videntur.  Illa  enim  prior 
potiffimum  de  contagio,  veneno,  &c.  in  corpus  an¬ 
tea  quomodocunque  fufcepto,  aut  de  ipfa  qualis¬ 
cunque  generis  tabe,  quaefenfim  corpus  exhaufit, 
teftimonium  perhibet:  haec  vero  plerumque  ab  ad- 
fe&ibus  animum  graviffime  percellentibus,  a  pro- 
traQis  nimiis  pervigiliis,  ab  inedia  diuturna,  a  fre¬ 
quentibus  &  continuis  diarrhoeis,  &c.  vires  corpo¬ 
ris  maxime  enervatas,  facilius  autem  ad  priftinum 
robur  revocandas,  offendunt.  Ex  his  itaque  patere 
fimul  arbitramur,  quid  univerfim  ex  perverfa,  quam 
enarravimus,  nafi  confticutione,  utpote  ad  Hippo- 
craticam  faciem  pertinente,  de  praeterito  praefenti- 

que 

p)  Quam  ipfe  optimus  Senex  defcripfit  in  Praenotio».  Cap.  II. 
pag.  448.  Tom.  I.  Edit.  cit.  quibuscum  opportune  confer¬ 
ri  poterit  Claud.  galenvs  in  Prognojl.  Hippocrat.  Com¬ 
me  nt.I.  §■  9. 10. 

que  corporis  ftatu  definiri,  &  de  futuro  praefagiri 
poffit. 

§.  XIII. 

Venimus  nunc  ad  colorem  na/i  (§.  IX.),  quem 
edam  in  morbis  praetervidere  accuratum  Semiolo- 
gum  non  decet.  Qui  quoniam  a  diverfo  fanguinis 
per  minima  vafcula  tranfitu  variaque  ipfius  fangui- 
nei  humoris  indole  dependet,  &  naturalis  partium 
calor  easdem  habet  origines:  opportunum  laboris 
compendium  nobis  viliim  eft,  fi  utriusque  figna  ge¬ 
neralia,  quae  ad  nares  pertinent,  coniunctim  trade¬ 
remus.  Duplex  autem ,  uti  in  quacunque  corpo- 
poris  parte ,  fic  in  nafo  quoque  praecipua  coloris 
calorisque  a  naturali  indole  deprehenditur  aberra¬ 
tio.  Partim  enim  aut  intenfe  rubent  partes,  aut  pal¬ 
lent,  vel  a  pallore  in  lividum  luridumque  colorem 
vergunt;  partim  vero  aut  nimis  calent  &  paene  fer¬ 
vent,  aut  frigent.  Videamus  ergo,  quibus  fignis 
utrumque  genus  Semiologum  inftruat.  Atque  pri¬ 
mo  quidem  diagnofin  expedituri,  notamus,  nafum, 
fi  rubuerit,  generadm  nimiam  in  corpore  fanguinis 
abundantiam  plenitudinemque ,  aut  auftiorem  at¬ 
que  concitatiorem  eiusdem  ad  fuperiores  partes 
adfluxionem  indicare;  fin  vero  palluerit,  aut  ipfum 
livorem  luroremque  induerit,  iuftae  necefiariaeque 
fanguinis  copiae  defectum,  vafculorum  aliquam  in¬ 
anitatem  ,  aut  externam  fpafticam ,  quam  Medici 
vocant,  conftri&ionem,  &  hinc  lentum  liquidi  lan- 
guinei  per  minimos  canales  progreffum,  aut  deni¬ 
que  ipfam  fanguinis  in  his  perexilibus  vafculis  im¬ 
mobilitatem  incipientem,  hoc  eft,  ut  minus  latine 

D  dicitur, 

dicitur,  fiagnationem  manifeftare.  Eadem  phae¬ 
nomena  indicant  quoque  calor  &  frigus,  hoc  pallo¬ 
ris,  ille  ruboris  plerumque  comes.  Saepe  vero  nu¬ 
mero  quoque  pallidus  ruhicundusve  nafus 
creo;  vice  fungitur,  docetque,  (ut  exemplum  adda¬ 
mus,)  intuentem  Medicum,  fi  rubore  fuerit  perfii* 
fus  ,  proxime  praegrefiani  turbulentiorem  animi 
commotionem,  inprimis  iracundiam  atque  pudo¬ 
rem,  aut,  fi  a  pallore  albuerit,  horrorem  terrorem¬ 
que,  &  id  genus  alios  adfefius ,  quos  hic  fingulatim 
enarrare  longius  foret.  Denique  ab  utroque  colo¬ 
re  tantum  non  femper  mali,  quid?  quod  interdum 
boni  optabilesque  praelagiuntur  eventus;  quibus 
fpeciatim  exponendis  fequenti  Capite  commodior 
dabitur  locus.  Supereft,  ut  hoc  unum  adiiciamus, 
livefceritem  faciei  Hippocraticae  (§.XiL)  nafurn,vel 
Ipfo’ obfervante  monenteque Hippocrate  q)> bre¬ 
vi  interituri  &  iam  paene  femimortui  hominis  efle 
omen. 

§.  XIV. 

Enimvero prurienti  quoque,  quin  etiam  non- 
nunquam  obfcure  aut  fubacriter  dolenti  fuum  in  of¬ 
ferendis  fignis  ftatuendum  eft  pretium.  Ad  dia- 
gpiofin  quidem,  quae  adferamus,  fequentia  praeler- 
tim  pertinere  videntur.  Eiusmodi  enim  fubacri 
pruritu,  qui  ad  frequentiorem  allicit  fricatum, quum 
manifefio  nervulorum  nafalium  ($.  V.)  qualiscun¬ 
que  irritatio  demonfiretur:  neceffario  exinde  fequi- 
tur,  ut  eiusmodi  pruriens  nafus  aut  accumulatum 
prementemque  nervos  in  contiguis  vafculis  (§.IV.) 

fanguh 

q)  tnCoacii  Praenotion.  p;  540.  Toni. L  Edit,  citat. 

{angui  nem,  aut  adfluentem  acrem  humorem,  mu¬ 
cum  praecipue  a  tunicae  pituitariae  cryptis  copio- 
fius  adve&um >  aut  denique  quaslibet  aiias  cauilas, 
remotiores  quosdam  nervos  adficientes,  nafialesque 
limul  in  fenfus  confortium  trahentes,  vera  diagnofi 
declaret.  Quae  fingulae  rationes  quum  denuo  4 
plurimis  iisque  omnino  diverfis  cauffis  originem 
trahant,  quibus  cognofcendis  prurientes  nares  loco 
fignorum  anamnefticorum  effe  pofTunt:  earundem 
commemorationem,  utpote  magis  fpecialem,  in  ah 
terum  Caput,  ubi  magis  idoneam  de  his  difpiciendi 
occafionem  nancifcemur  r) ,  confuko  remittemus* 
At  eorum  explicatione,  quae  ex  huiusmodi  pruri¬ 
tu  generatim  praedicuntur, hoc  loco  leftorum  fpem 
non  fruftrabimur.  Cuius  momenti  refpe&u,  inftar 
graviffimae  praedi£Uonis  memorabile  illud  exifti- 
niamus  effatum  Arabis  Medici,  fua  aetate  celeberri¬ 
mi,  nec  dum  patrum  noftrorum  memoria  fuo  ho¬ 
nore  deiefti,  avicennae,  ita  haud  temere  praefa- 
gientis  s)\  Si  aeger  fine  manifefta  cau/Ja  a/Jidue  digi- 
tum  ad  nares  admoveat ,  mundandi,  mungendi  vel  fri¬ 
candi  gratia ,  malum  ominatur .  Attamen  in  lingula¬ 
ribus  quibusdam  exemplis  aliqua  haec  circumfcri- 
ptione  effe  definienda  fodicamus:  ut  ex  iis,  quae 

D  2  poftea 

r)  E. g.  ubi  de  haemorrhagia  narium,  febribus  acutis  atque 
inflammatoriis,  cephalalgiis,  affe£tibus  catarrhalibus,  deli¬ 
riis  maniaeis,  vermibus,  &c.  agemus. 

<r)  Libr.  IV.  Fen.  II.  Truci.  I.  Cap.  XXXV.  cui  adiungantur,  fi 
vaeat ,  Io.  Conradi  barchvsen  ColleEia  medicinae  praeit - 
eris  generalis,  Gap.  IX.  §.  6.  p.  363.  Edit.  Amftelod.  1715. 

poftea  t )  palum  difputabimus,  porro  luculentiffime 
conftabit,  '■  T'  ■ 

u  §.'XV. 

Poftremo  denique  nec  praetervidendi  fune  ab 
attento  Semiologo  tumores  ■>  ulcerofae  puftulolaeque 
foeditates ,  aliaque  efflorefeentiarum  genera,  a  qui¬ 
bus  fingulis  faepius  externo  nafo  haud  mediocris 
affertur  deformitas.  Prurientem  haec  mala  faepius 
fequuntur  nafi  adfli&ionem  (§.  XIV.);  unde  hoc 
nomine  tum  illius,  tum  aliarum  eandem  producen¬ 
tium  caufiarum  (§.  citat.)  ,  iure  fuo  meritoque  ana- 
mneftica  dici  poliunt  figna.  At  vero  quum  gene- 
ratim  fanguis  inaequali  motu  ad  certa  loca  delapfus, 
tarde  progrediens  atque  in  immobilitatem  proclivis 
(§.  XIII.),  impurus  cacochymicusque ,  porro  con- 
ftriefiones  compreffionesque  vafculorum,  aliaeque 
remotiores  cauflae,  unde  haec  modo  diefae  origi¬ 
nem  trahunt  a),  e.  g.  aeris  iniuriae,  perverfum  'vi¬ 
vendi  genus,  vehementiores  animi  commotiones, 
febres,  &c.  faepius  huiuscemodi  tumores,  maculas, 
pullulas,  atque  ulcufcula  producant :  non  dubita¬ 
mus,  facile  hinc  intelle&um  iri,  quid  anamneftici, 
quidve  diagnoftici  fubfit  ligni ,  fi  nafus  intumefeat, 
aut  exulceretur.  Quid  vero  portendant  haec  nari¬ 
um  mala,  melius  infra  ad  lingularium  morborum 
animadverfionem  difputabitur.  Verum  tamen  fa¬ 
cere  non  poffumus  ,  quin  lingulare  quoddam  & 
paene  incredibile  Arabum  quorundam  adiiciamus 

praela- 

t )  Conferantur  e.  g.  adietlus  not.  q)  commemorati. 

«)  Quarum  eiplicationem  fuppsditant  Pathologiae  genera¬ 
lis  inftitutiones. 

pyaefagium  x) ,  quod  verum  fit,  an  falfum?  nos 
quidem  non  definiemus.  Hi  nimirum  libere  adfir- 
mare  aufi  funt,  quemvis  hominem,  cui  puftula, len¬ 
dis  magnitudinem  aequans,  &  nigricante  aut  fubvi- 
ridi  colore  infe&a,  fubito  in  nafi  fiiperficie  fiuborta 
fuerit,  intra  anni  fpatium  e  vita  exceflurum;  contra 
ea  illum,  cui  in  apice  nafi  nigricans  eiusmodi  &  in- 
figniter  dolens  puftula  effioruetit ,  neque  ad  hunc 
yitae  terminum  perventurum,  fed  circiter  unius  aut 
duorum  menfium  intervallo  mortem  efie  oppeti- 
.turum. 

§.  XVI. 

Expofitis  nunc  exterioris  nafi  fignis  generalio- 
■ribus  (§.  X-XV.),  progrediendum  eft  ad  ea,  quae 
ab  internarum  narium  mutata  indole  perverfaque 
jpfarum  officii  ratione  defumuntur  (§.  IX.).  Atque 
primum  quidem  huius  femiologicae  animadverfio- 
.  nis  momentum  in  eo  confiftit,  ut,  quam  libere  & 
>  quam  pure  anima  alterno  itu  redituque  narium  vias 
permeet,  a  Medico  capiendorum  lignorum  curio- 
V  :  f D  3  -  <Oy 

x)  Bona  lecforum  venia  hoc  loco  excitatum  iri,  fperamus, 
obfcura  aliquot  &  hodie  paene  inaudita  Arabum  Medico¬ 
rum  nomina,  quorum,  fi  obfervata  in  plenis  morborum 
hiftoriis  confcribendis  diligentia  &  variae  multiplicisque 
experientiae  laus  fpe&aretur,  non  profecto  obliterata  enet 
memoria.  Sunt  autem  fupra  memorati  praefagii  au&ores 
haly  Theorie.  Libr.X.  Cap.  X.  rhasis  Continent.  Libr.  V. 
Aphor.  3.  &  12.  &  alsaharavivs  ,  quem  &  alb  vca-sin 
nominant,  Method.  medend.  Tra£l.  VI.  Cap.  XIX.  quibus- 
cum  confentit  quoque  celebris  quidam  Medicus  Salerni¬ 
tanus,  constantin \s,Afer}  in  Locor,  commnn,  medicor. 
Libr.X.  Cap. X. 

fo,  attente  obfervetur  (§.  cit.).  In  duplici  ergo  ne¬ 
gotio  Medici,  ad  (pirantes  aerem  nares  animadver¬ 
tentis,  cura  verfetur,  neceffe  eft:  cum  ut  expedita 
facilisque  aeris  transeuntis  fit  via,  tum  ut  purus  fit 
lpiritus  nulloque  foetore  contaminatus.  Aeris  li¬ 
bero  itineri  per  nares  quid  officiat,  quidve  exinde 
intelligat  Semiologus,  ut  opulculi  huius  brevitati 
profpiciamus,  reiiciemus  tantiiper  ad  ea,  quae  pas- 
fim  infra,  ftriflim  autem  de  adfectibus  catarrhali- 
bus  di fputabuntur.  Foetorum  autem,  qui  fpiritu- 
e  naribus  efferuntur,  hoc  potiffimum  loco  evolven¬ 
da  funt  ligna.  De  dfagnoli  itaque  primo  folliciti, 
generatim  notari  volumus,  foetentem  eiusmodi  ani¬ 
mam  faepe  muci  in  cryptis  narium  diu  morati  at¬ 
que  corrupti,  laepius  vero  internorum  peffimi  mo¬ 
ris  ulcerum ,  tum  narium  interiora ,  tum  remotio¬ 
rum  vifcerum  compagem  oblidentium  ,  effe  indi¬ 
cem.  Neque  tamen  negari  poteft,  purum  cetero- 
quin  atque  intaminatum  Ipiritum  aliis  adhuc  depra¬ 
vari  poffe  modis,  iis  nimirum,  unde  &  os  faepius 
peffime  olere  fentimus:  quas,  quoniam  alibi  plene 
luculenterque  expofita  novimus  y),  fupervacaneo 
labore  hic  non  recoquemus.  Anamnefticorum 
autem  lignorum  evolutio  prius  nec  certa  erit,  nec 
fatis  explanata,  quam  conffiterit  Medico  ex  co liatis 
qualibuscunque  reliquarum  partium  lignis,  unde 
verae  fordidi  odoris  origines  deducantur.  Nam¬ 
que  tum  demum,  cognitis,  qui  animam  contami¬ 
nant,  malis,  eorundem  quoque  praegreflas  cauffas 

e  foe- 

y)  In  Illuftr is  vrazsidss  Dijfertat.de  Ore,  ut Jtgno,  §.XJII. 

Halae,  1752. 

e  foetulenti  fpiritus  perceptione  Semiologus,  patho¬ 
logicis  inprimis  praeceptis  folide ,  ut  par  eft,  erudi¬ 
tus  ,  facillime  coniiciendo  adfequetur.  Denique 
quid  argumenti  ad  divinandum  in  morbis  narium 
fpirantium  foeditas  praebeat,  partim  ex  dictis  patet* 
parcim  in  lingularibus  oftenditur  exemplis. 


§.  XVH. 

Venitur  nunc  ad  alterum  phaenomenon ,  quod 
defumendis  ex  interioribus  naribus  indiciis  apprime 
convenit,  olfa£lus  nimirum,  huius  organi  ope  exer¬ 
cendi,  quaiemcunque  a  naturali  vi  atque  indole  fe~ 
cejjionem  (§.  IX.).  Unde  nemo  facile  legitime  na* 
turaeque  convenienter  aliquid  coniecerit,  niliperi- 
tiffimus  fuerit  modi,  quo  omnis  perficitur  odoratus. 
Huius  autem  intelligentia  fufficienter  inftruQius  Me¬ 
dicus  plurima  deprehendet  animadverlione  digna, 
quae  ipfi  cum  in  praeteritis  dmnvfosos ,  tum  in  prae- 
fentibus  diiudicationum,  tum  in  futuris  praediftio- 
num  fint  fundamenta.  -  Triplici  autem  huius  fenfus 
vitio  %),  quaecunque  hinc  petuntur,  omnia  deben¬ 
tur  figna.  Primo  enim  aut  prorfus  abolita  eft  odo¬ 
randi  facultas;  quae  tunc  praefentem  motum  ner- 
vofi  fluidi  in  olfa&orio  nervo  ($.  V.)  &,  ut  verifimi- 
le  eft,  reliquis  quoque  nerveis  propaginibus,  ad 
membranam  schneideri  pituitariam  abeuntibus 
(§.cit.),  prorfus  fufflaminatum  manifeftat.  A  quo 
vitio  porro  gradu  tantum  differt  valde  imminuta 

olfa- 


7)  Legi  horum  gratia  merentur  Io.  Anton.  van  der  linde n 
Meietemata  medicinae  Hippocraticae ,  Se£L  III.  §.  V.  &  Ex¬ 
cellent.  Io.  ivnckxri  ConJpeU,  Patkolog.  p.  549. 

olfaciendi  potentia ,  fcilicet  fuperftitis  exiguae  ad¬ 
huc  nervofi  liquidi  in  olfaflroriis  nervulis  mobi¬ 
litatis  teftis.  Quod  utrumque  vitium ,  fi  patho- 
logos  confulamus ,  quum  ex  iisdem  paene  caudis 
oriatur,  quas  fupra  (§.XV.)  tumoribus  puftulisque 
narium  adiudicavimus :  fequatur  etiam ,  necefle  eft, 
ut  eadem  hac  utraque  vitiata  odoratus  indole,  tan- 
quam  figno  anamneftico ,  remotiores  illae  cauflae 
declarentur.  Prognofeos  tandem  reipeQru  quem¬ 
admodum  cuiusvis  fenfus  corruptio  femper  omino- 
fa  effefolet:  ita  quoque  odorandi  vis  deleta  aut  (al¬ 
tem  maxime  imminuta,  praefertim  in  gravioribus 
morbis,  nifi  quidem  quidpiam  catarrhorum  fubfue- 
rit ,  mortem  brevi  imminentem  aegroto  minatur. 
Mitius  autem  de  fubito  perdito  olfaftu,  abfente  ca- 
tarrhali  colluvie,  iudicat  rhases  a),  ferioque  ad- 
firmat,  hoc  malo  adfeclum  breviffimo  tempore  pod 
febre  correptum  iri.  Tandem  tertii  quoque  vitii, 
-quod  errorem  odoratus  dicere  mallemus,  hoc  loco 
habenda  eft  ratio.  Accidit  nimirum,  ut  aegrotan¬ 
tes  interdum  aut  longe  alium  fentiant  odorem,  ac 
praefentes  res  odoriferae  de  (e  vere  fpargunt,  aut 
varia  odorari  fibi  videantur,  nulla  licet  re,  quae  odo¬ 
ra  fit,  praefente.  Atqui  hinc,  fi  in  diagnofi  datuen- 
da  verfamur ,  certiores  efie  iubemur  aut  de  ipfa  in- 
trinfecus  haerente  caufia,  foetorem  exfpirante,  & 
fub  aeris  exitu  ipfius  aegroti  olfacientes  nervulos 
adficiente  (§.XVI.),  aut  de  nimium  intenfis  atque 
promtiffime  irritandis  nervis ,  qui  ad  leniffimum 

blan- 

d)  Libr.V.  citati  Operis ,  Aphorism.  XIII.  &  Io.Conr.  bar* 
chysen  Liir.  cit,  Cap,  VI.  J.  12.  Edit.  cit. 

blandiffimumque  alius  rei  odoriferae  contaflum  ve¬ 
hementius,  quam  par  eft,  commoventur,  &  hac 
ratione  odorem  excitant ,  ab  ipfa  re  odoratui  fub- 
mifla  longe  alienum.  Atque  hoc  etiam  fuit  caullae, 
cur  ob  diftas  graves  huius  vitii  origines  nonnulli 
Medicorum  idem  funeftis  adnumeraverint  praefa- 
giis  b ). 

§.  XVIII. 

Quae  reliqua  nobis  de  generalibus  narium  in¬ 
ternarum  lignis  dicendorum  pars  fupereflet,  altero 
Capite  opportunius  expedietur.  Scilicet,  dum  de 
ferofis  capitis  ad  nares  defluxionibus  fpeciatim  in- 
ftituetur  lermo ,  ipfa  rei  natura  a  nobis  exactura  vi- 
detur,ut  omnia  inveftigemus  fignorum  genera, quae 
tam  ad  pituitae  in  naribus  fecretionem  quomodo- 
cunque  fe  habentem  (§.  IX.),  quam  lacrymati  feri  in 
nares  influxum ,  communemque  utriusque  humo¬ 
ris  exterfum  atque  expulfionem  (§.  citat.)  pertine¬ 
bunt.  Proinde  ,  propofito  nunc  quali  univerfo 
omnium  indiciorum,  a  naribus  deduftorum,  gene¬ 
re  (§.  IX-XVII.),  ne  foli  huic  commentationis  no- 
ftrae  Capiti  quicquid  elt  harum  paginarum  defti- 
nafle  videamur,  ftatim  lingularia  quaedam  morbo¬ 
rum  genera  recenfebimus,  commodiffimasque  ipfis 
ex  narium  qualicunque  conditione  ftatuemus  diiu- 

E  dicatio- 

b)  Ita  faltem  eft  apud  a  vicennam,  femeliam  in  teftimonium 
a  nobis  vocatum :  Si  aegrotus  in  morbo  quodam,  praefer 
tim  acuto,  rerum  non  praefcntium  odorem  percipit,  e.  g. 
pifcis,  butyri ,  coeni  turbati, a  c.  lethale  eft  omen ;  vid.  Eius¬ 
dem  Lib.  citat.  Libr.  III.  Fen.  V.  T ract.  I.  Cap.  V.  &  Tracl. 
II.  Cap.  I.&  Libr.  IV.  'Fen.n.Traa.1.  Cap,  XXXV. 

dicationes,  celeberrimorum  Medicorum  obfervatio- 
nibus  &  experimentis,  ad  ipfos  aegrotantium  leftos 
faQris  inftitutisque,  luculentiffime  confirmatas. 

C  A  P  V  T  II. 


-  DE 

PRAECIPVORVM  QVORVNDAM 

MORBORVM  SIGNIS ,  A  NARIBVS 

COMMODE  DEDVCENDIS. 

_  _  §.  XIX._ 

Ergo  fpeciatim  in  particularibus  quibusdam  mor¬ 
bis  figna  narium  potiora  explicaturos  nos  opor¬ 
tet  monere  antea  huius  Semiologiae  curiofos,  ne, 
quaecunque  aut  iudicabimus  in  praefenti,  aut  prae¬ 
dicemus,  aliter,  ac  volumus,  inteiligant,  abfclutique 
efie  eventus  exiftiment;  nifi  quidem  tum  aliarum 
quoque  partium  figna  his  contulerint,  tum  vero  an¬ 
te  omnia  (pedalium  quorundam  momentorum,  in 
quovis  homine  fpeciatim,  immo  fere  unice,  obvio¬ 
rum,  quorum  magna  in  mutandis  (ignis  medicis 
vis  eft  atque  efficacitas,  notitiam  accurata  acquifive- 
rit  animadverfione.  Atqui  de  hoc, ut  de  plerisque, 
iam  re&e  admonuit  Medicos  incomparabilis  \’ir, 
Hermannus boerhaave, qui  omnia, dicens  c),  quae 
aegro  accidunt,  obfervando  cognita,  ad  amujjim pon¬ 
derat  feorfim  fingula,  comparat  deinde  inter  Je  univer- 
fa,  confert  iis ,  quae  in  fanit  at  e  contingunt,  hinc  que 
tandem  feveritate  ratiocinii  fubatti  adfurgit  in  intel/e - 

£tum 

e)  In  Aphorijin.  de  cognofcend.  dJ*  cur  and.  morbis,  f.  13.  Pro¬ 
tegam.  p.  14.  Edit,  van  swietek. 

clum  cauffae  proximae ,  (adeoque  &  lignorum, quibus 
ipfa  declaratur,)  S?  auxiliorum  ei  tollendae  aptorum , 
verum  Medici  nomen  meretur.  Quodfi  enim  ad  li¬ 
gnorum  generalem  inteiligentiam  refte  acquiren¬ 
dam  lingula  eiusmodi  momenta  pertinent,  ut  vere 
pertinent(§.  VII.):  quanto  magis  putabimus  horum 
obfervationem  in  lingularibus  exemplis  profuturam. 
Hoc  autem  nomine  Medici  attentionem  &  confi- 
derationem  merentur  inprimis  lingulorum  homi¬ 
num,  in  quibus  ad  narium  ligna  attenditur,  aetas, 
temperamenta  d),  fexus,  vitae  genus,  confuetudo,& 
cetera ;  porro  quoque  tempeftatum  rationes, morbo¬ 
rum  conflitutiones  univerlales,  &  quae  funt  alia;  de 
quibus  omnibus  Medico  exquilite  conftare  potelt, 
anteaquam  ad  ligna  undecumque  ftatuenda  in  mor¬ 
bis  accedat. 

§.  XX. 

Haec  (§.  XIX.)  itaque  perfecte  edocto  Medico, 
in  artis  fuae  exercitio  verfanti,  fequentia  narium  in 
lingularibus  corporis  humani  adfeftibus  ligna  haud 
vani  erunt  interpretes  plurimorum  memorabilium 
mutationum,  ad  quas  &  diiudicationes,  &  «va^vtb-ief, 
&  praelagia  legitime  funt  definienda.  Ibimus  autem 
per  partes,  &  primariorum  adfeftuum  ligna,  quo¬ 
rum  index  naius  eft,  carptim  perlequemur.  Pri¬ 
mam  omnium  morborum  commemorationem  iure 
fuo  merentur  febres ,  quod  &  ampliilimum  maxi- 

E  2  mum- 

d)  Quae  quomodo  reliquis  momentis  in  Semiologia  conferri 
debeant,  plenius  demonftratum  eft  mlllujlris  praesicis 
Dijfert.  de  Temperamentorum  ratione  in  Semiologieis  ha¬ 
benda.  Halae,  1753. 

mumque  eft  genus, &, vel  ipfo  teftante  accuratiflimo 
lignorum  medicorum  dottore,  hippocrate  f), 
inlignem  habent  phaenomenorum  numerum ,  quae 
a  naribus  pulchre  atque  diftin&e  denunciantur.  Sci¬ 
licet  in  intermittente  febre  pallens  aut  lividus  nafi  co¬ 
lor,  praecipue  in  apice  oblervabilis  (§.XIII.),  terro¬ 
ris  frigorisque  acceflum  demonftrat:  contra  ea  ve¬ 
ro  pullulae,  ad  narium  extremas  pinnas  exortae  (§. 
XV.),  decretoriam,  quam  vocant,  morbi  manifeftant 
folutionem.  At  longe  maioris  momenti  in  acutis  fe¬ 
bribus  lingulis  narium  eft  adfpeQus.  In  his  enim 
nafi  rubor  aut  pruritus  (§.  XIII.  XIV.),  nili  criticam 
fanguinis  aut  ferofi  muci  fluxionem  praedixerit,  lae- 
pe,  notante  fieno  f),  trifte  accefluri  delirii  fuit 
omen.  Licet  vero  fanguini  erupturo  via  fuerit  aper¬ 
ta:  ille  tamen  minus-laetos  eventus  praefagire  aefti- 
mabitur,  fi  nimis  modefte  parceque  ftillaverit.  Huc 
enim  valent  illa  hippocratis:  In  aegrotis  unum 
eft  &  hoc  ex  omnibus  fignis  pravis ,  pauca  excerni.  E 
contraria  parte  larga  narium  haemorrhagia,  praeci¬ 
pue  primis  febrium  harum  diebus,  plurimis  attulifle 
falutem  vifa  eft.  Quam  maxime  vero  in  febribus 
continuis  fperanda  ialus  eft,  fi  aegrotantes,  quibus 
vox  defecit  aut  oculi  continuo  conniverunt,  a  largio¬ 
ri  fanguinis  e  naribus  fluxu  &  coniunfto  interdum 
vomitu  ad  fe  redeunt  loquendique  recuperant  facul¬ 
tatem  g).  §.  XXL 

i)  PraediBion.  Libr.  II.  Cap.  V.  p.  491.  Tom.  I. 

f)  In  ScmeioticeJ'eu  de  fignis  medicis  trattatu ,  p.103.  Lugdu¬ 
ni,  1664.  in4to. 

g)  Nifi  fumma  temporis  anguftia  circumfcriberemur,  addidis- 

femus 

§.  XXI. 

Subiungamus  his  flarim  catarrhales  adfeSius^  utpote 
plerumque  febri,  cum  benigni,  rum  maligni  moris,  con- 
iunctos.  Supra  (§.  IX.)  iam  vidimus,  inter  alia  officia  hoc 
etiam  muneris  effe  datum  naribus ,  ut  mucum,  in  tunica 
pituitaria  a  fanguine  feparatum,  &  ab  adfluentibus  lacry- 
mis  dilutum,  fufcipiant,  quo  commode  emungi  poffit. 
Duplici  itaque  modo  vitiatum  deprehendetur  hoc  nego¬ 
tium,  altero,  fi  parcior,  altero  vero,  fi  auftior  largiorque 
fucceflerit  fecretio  haec  ferofa.  Haec  quidem  largior, 
generatim  confiderata,  au&ioris  pleniorisque  humorum 
ad  caput  affluxus  teflis  efl,ideoque, huius  momenti  refpe- 
£lu,  plerumque  praegreflae  cephalalgiae,  vertiginis,  otaL- 
giae,  Ophthalmiae,  odontalgiae,  gravedinis,  &  aliarum  hu- 
iusmodi  adfetlionum  congefloriarum,  ut  Medici  loquun¬ 
tur,  anamneflicum  efl  lignum,  &,  fimulac  mucum  dilutio¬ 
rem  nares  emittere  incipiunt,  fimul  eadem  incommoda 
folutum  iri  pollicetur.  Neque  in  febribus  catarrhalibus 
benignis  extimefcenda,  quin  potius  falu taris  atque  decre¬ 
toria  putanda  efl  haec  largior  excretio :  in  malignis  au¬ 
tem,  fi  contigerit,  a  vice nn  a  obfervante  /&),  perniciem, 
noflro  vero  iudicio  dubiam  faltem  portendit  falutem.  In 
genere  autem  flatuendum  efl,  magno  corporis  beneficio 
abundantes  huiusmodi  aut  acres  humores  naribus  expur¬ 
gari,  alioquin  incongrua  &  infalubri  metaflafi  ad  nobilio- 

E  3  res 

femus  adhuc  longe  plura  narium  indicia,  bona  aeque,  ac 
mala,  quae  in  hoc  febrium  genere  obfervatorum  accurata 
attentione  evoluta  funt.  Commendamus  autem  hanc  in 
rem  legendos  aureos  Hippocratis  libellos  femiologicos, 
Praenotiones ,  Praedictiones ,  Coacas  praenotiones,  Indica¬ 
tiones,  Aphorifmos ,  &c. 

b)  Libr .  cit.  Fen.  II.  Libr.  IV.  Traft.  I.  Cap.  XXXV. 

res  partes  facile  transfiuxuros.  Diffiteri  tamen  non  pos- 
fumus,  nos,  ipfa  frequentiori  noftra  obfervarione  convi- 
£los,  prorfus  adfentire  in  fignorum  do&rina  eruditiffimo 
Hippocrati  *), omnes, a  natura  humidioribus  magisque 
pituitolis  naribus  praeditos,  infirmioris  ede  valetudinis 
iudicanti.  Denique  fi  copiofior  e  naribus  effluens  mucus 
foetens  limul  fuerit  atque  faniofus,  de  latente  ozaena  du* 
bitare  Medicum  non  oportet. 

§.  XXII. 

At  vero  alia  omnino  parcioris ,  immo  plane  fuppres - 
fae  muci  in  nares  deftillationisQQ.  iudicatio  (§.XXL).  T am- 
etfi  enim  &  haec  humores  eopiofe  ad  caput  congeftos, 
tanquam  originis  fuae  cauflam,  deiignat,  adeoque  de  iis¬ 
dem,  etiam  aut  praegr effis,  aut  praefentibus  adfe&ionibus 
Medicum  erudit,  quarum  civdfmpmv  facilis  atque  expedita 
dabat  defluxio  (§.  cit.)s  illaetabiliora  tamen  edit  omina, 
eafcilicet,  quae  aconftipatis  congeflisque  humoribus  ex- 
fpeetari  poflunt.  Hinc  invitae  illae  lacrymae,  hinc  vifus 
hebetatio,  oculorumque  rubor  &  lippitudo,  hinc  aurium, 
dentium,  immo  univerfl  capitis  dolores,  hinc,  fa fla  trans¬ 
latione,  parotidum  tumores,  branchi  atque  raucedines, 
hinc  anginae  gravesque  tuffes ,  hinc  afthmata  fuffocan- 
tesque  catarrhi,  hinc  in  iunioribus  phthifes,  in  fenioribus 
apoplexiae  paralyfesque,  hinc  benignarum  febrium  ca- 
tarrhalium  immutatio  in  acutas  inflammatoriasque,&  quid 
non?  Sed  nec  hoc  fatis  ominum  eft.  Haud  vanus  auftor, 

Cous 

i)  Aplorifm.  SefLVI.  Aphor.  2.  &  Popular.  Libr.  VI.  Seft.VI* 
de  cuius  Hippocratici  effati  veritate  illud  teftatur  exem¬ 
plum,  quod  proprio  de  corpore  defumfit  expofuitque  do- 
ftiffi  Dn.  Par .  Immanuel  hartmann,  in  DiJJert .  de  Sudore 
unius  later  is ,  §.  XIX, 

Cous  nofter,  exinde  mente  emotos  vidit  £).  Narium  po¬ 
lypi)  ulcerationesque,  quas  ozaenas  vocant,  lacrymales  fi- 
ftulae,  fi  ex  originibus  fuis  eruantur,  ab  huiusmodi  quo¬ 
que  fuppreffa  pituitae  nafalis  excretione  praedici  poffunt. 
Laeta  autem  omina  efie  iubetGALEN  vs /),  fi  in  hoc  adfe- 
£tu  aeger  invitus  lacrymas  fuderit ,  aut  manum  naribus 
velut  fcalpturus  admoverit,  aut  oculos  velut  a  fplendore 
offenfos  fenferit:  quum  exinde  aut  fanguis  ftatim  eru¬ 
pturus,  aut  ipfe  mucus  denuo  effiuxurus,  adeoque  omni¬ 
um,  quae  commemoravimus,  malorum  folutiones,  fi  fatis 
tempeftive  failae  fuerint,  praefagiantur. 

§;  XXIII. 

Quae  nunc  fuperfunt,  nonnullorum  morborum  figna, 
paucis  attingemus.  Nares,  quae  fpiritum  mucumve  emit¬ 
tere  debebant,  interdum  haufto  potu  manare  animadver¬ 
tuntur  :  quod  phaenomenon,  fi  anginae  fupervenerit,  fu* 
neftum, alias  autem  o Ilium  palatinorum  a  venereo  plerum¬ 
que  veneno  perroforum  teftimonium  exiftimandum  eft. 
Prurientem  nafum,  fine  catarrhali  irritatione, vermium  es- 
fe  proditorem,  ne  quidem  tirunculus  medicinae  nefcit. 
Denique  &  vetus  illud  proverbium :  Qui  pallet ,  aut  amat , 
aut fiudet^aat  aegrotat ,nafiim  quoque  tangit;  qui  omnino 
in  puellis  viduisque  male  menftruatis,  cachexia  chlorofi- 
que  laborantibus,  neque  Veneri  inimicis,  aut  viris  hypo¬ 
chondriacis,  faepe  lucubrantibus,  amore  fuccenfis,&c. 
nifi  quidem  ingrato  guttae  rofaceae  colore,  ut  haud  raro 
fit,  tin£lus  fuerit,  pallidus  plerumque  &  frigidulus  depre¬ 
hendi  folet.  Tandem  fingularis  efl:  obferuationis,fi  Hip- 

pocra* 

k)  Conf.  Coae.  Pronotion.  Gap.  II.  p.  538.  Tom.I.  Edit.  cit. 

l)  In  Libr.  de  arte  curativa  ad  01  ancon.  Libr.I  Gap.  XIV. 

pocratica  fpe&etur  aufloritas  m)  }  inter  indicia  foetus  in 
utero  paullo  ante  partum  mortui  referendum  quoque  e£ 
fe  pallorem  fummi  nafi  in  muliere  gravida.  Eiusdem  ve¬ 
ro  perfpicaciffimi  ceteroquin  viri  iudicium  fi)  de  rubore 
narium,  tanquam  liquidae  fufaeque  alvi  lignificatione,  no- 
ftrum  equidem  non  fecerimus,  de  conflanti  eiusdem  veri¬ 
tate  merito  dubitantes.  Hoc  autem,  nuperrima  obferva- 
tione  o)  ipfi  edofti,  novimus,  nafum  in  maniacis,  dumfibi 
animo  paullulum  conflant, lubito  intenfe  rubefcentem, ma¬ 
xime  imminentis  furoris  efle  praenuntium.  Atque  hic 
dicendorum  finis  efto.  Fatemur  equidem  plurima  ad  haec 
figna  a  refpirationis  phaenomenis  in  nafo  obfervabiiibus, 
a  fanguinis  e  naribus  effluxione,  &c.  depromi  potuifle: 
fed  quum  integri  commentarii  iuftaeque  magnitudinis 
volumina  confcribenda  fuiffent ,  fi ,  praeter  generatim  a 
nobis  priori  Capite  di£la,  fingularem  de  his  inflituiffemus 
fermonem,  maluimus,  Diflertationis  limitibus  nos  conti¬ 
nere,  hancque  laboris  noftri  particulam  aliis  re¬ 
linquere  abfolvendam. 

ni)  Videatur  hippocrates  in  Libr.  de  Superfoetatione,  Czp* 
VIII.  pag.  650.  Tom.  II.  Edit.  cit. 

fi)  Idem  in  Coae.  Praenot.  Cap.  II.  p.  541 .  Tom.  I.  Edit.  cit. 

0)  Paucis  enim  abhinc  diebus  aliquoties  invifi  feminam  cir¬ 
citer  viginti  annorum,  facie  ceteroquin  eximia, &ob  cando¬ 
ris  fuavitatem  commendabili ,  fubito  a  mania  correptam  & 
in  publicam,  quae  furiofis  apta  efl,  cuftodiam  (jtolibaus) 
conie&am:  quae,  dum  levius  deliraret  magisque  fanae 
mentis  videretur,  candida,  quam  a  natura  habebat,  erat  fa- 
,  cie;  limulae  vero  internis  furoris  accedentis  motibus  ex¬ 
agitaretur,  primo  in  univerfa  nafi  fuperficie,  dein  paullo 
poft  &  reliqua  facie ,  intenfo  rubore  velut  fuffufa  confpi- 
ciebatur. 


